બીજા વિશ્વયુદ્ધ પછી દુનિયાના નવયુવાનોમાં ખાસ પ્રકારનો જુસ્સો, કેટલોક ગુસ્સો અને ઉતાવળિયાપણું જોવા મળતું હતું. હિપ્પીવાદ લોકપ્રિય હતો. મુસ્લિમ યુવાન ૧૯૪૮માં ઈઝરાયેલની રચના પછી જે રીતે સતત આક્રોશમય હતો તે યાસર અરાફત જેવા નેતાઓના સમર્થનમાં આવતા હતા. ઈરાનની ઈસ્લામિક ક્રાંતિએ ધાર્મિક ઉન્માદનો નવો ચહેરો વિશ્વ સમક્ષ રજૂ કરી દીધેલો. જેહાદ શબ્દની નવી વ્યાખ્યા આકાર લઈ રહી હતી. આ જ સમયમાં રશિયાની સેનાએ અફઘાનિસ્તાન પર કબજો જમાવી દીધો હતો. આવી ઘટનાઓએ દુનિયાભરના મુસ્લિમ યુવાનોમાં એક પ્રકારનો આક્રોશ ભર્યો હતો.